EkBass/fiwiki-20250220-pages-articles huggingface dataset:
Johan Öhman

Johan Öhman (1785–18??) oli suomalainen Kristiinan­kaupungista kotoisin ollut merimies, joka myöhemmin toimi Mohammed al-Swid -nimisenä Tripolin barbareski­merirosvo­sulttaanin neuvon­antajana yli 20 vuotta. Öhman palveli laivapoikana aluksella, joka kaapattiin Välimerellä Tripoliin. Hän kääntyi 12-vuotiaana 1797 islamin uskoon ja otti nimekseen Mohammed al-Swid (suom. ruotsalainen). Öhman oli Tripolin sulttaanin neuvonantajana aina vuoden 1820 paikkeille, mutta hänen myöhemmistä elämänvaiheistaan ei ole tietoa. == Tripolin-aika tarkemmin == Merirosvous oli Välimerellä yleistä 1700-luvulla, ja sitä tehtiin usein Välimeren eteläpuolen hallitsijoiden luvalla tai jopa toimeksiannosta. Ruotsista oli vuonna 1797 lähetetty fregatti Thetis ja kaksi muuta alusta Välimerelle selvittämään ruotsalaisten erimielisyyksiä Tunisian ja Tripolin kanssa ja vapauttamaan merirosvojen ottamia ruotsalaisvankeja. Thetis saapui Tripoliin kesäkuussa 1798 ja sen miehistö löysi vangittuina yhteensä 75 ruotsalaista, vuotta aiemmin kaapattujen neljän ruotsalaisen ja kahden suomalaislaivan miehistöt. Suomalaiskapteenit olivat vaasalainen Olaus Stänken ja porilainen Anders Öhman. Muslimeiksi kääntyneitä vankeja ei voinut vapauttaa, koska muslimit eivät saaneet lähteä maasta. Heitä olivat kolme poikaa: Johan Öhmanin lisäksi Uddevallasta lähteneen aluksen kaksi laivapoikaa. Ruotsalaispojat eivät edenneet uudessa kotimaassaan juoppoutensa takia, mutta suomalainen Öhman otettiin kasvatettavaksi yhdessä viittä vuotta nuoremman Muhammedin kanssa, joka oli sulttaanin suosikkipoika. Öhman kohosi mamelukiksi eli sotilasorjaksi, kunnes pakeni isäntänsä oikkuja ja poistui maasta vuonna 1820. == Lähteet == * * === Viitteet === Luokka:Suomalaiset merimiehet Luokka:Tripoli Luokka:Vuonna 1785 syntyneet Luokka:1800-luvulla kuolleet Luokka:Ihmisryöstön uhrit
Donau

Donau oli saksalaisen autonvalmistaja DKW:n Suomessa käyttämä automerkki 1950-luvulta vuoden 1960 loppuun. Donau-automerkkiä käytettiin vain Suomen automarkkinoilla. Muissa maissa DKW:t myytiin joko DKW-merkkisinä tai Auto Unioneina. Syy ainutlaatuiseen merkkiin Suomen markkinoilla oli DKW:n edellisessä toimintansa lopettaneessa maahantuojassa, joka yhä piti DKW:n myyntioikeudet itsellään. Vuodesta 1956 merkin edustajana toiminut Sisun valmistaja Oy Suomen Autoteollisuus Ab ei suostunut maksamaan edeltäjänsä vaatimaa hintaa DKW-nimen käyttöoikeudesta. Saksalainen valmistaja toivoi kuitenkin, että DKW-nimeä käytettäisiin myös Suomen markkinoilla. Niinpä vuonna 1960 uusi maahantuoja Veho osti DKW-nimen oikeudet ja myi DKW-autoja 1. tammikuuta 1961 alkaen samalla nimellä kuin muuallakin Euroopassa.Kimmo Levä (toim.): Made in Finland: Mobilia-vuosikirja 2002,, s. 23. Kangasala: Mobilia- säätiö, 2002. Vuoden 1961 alussa auton maahantuoja aloitti mainoskampanjan iskulauseella ”DKW on taas DKW Suomessakin”, esimerkiksi Tekniikan Maailma -lehdessä 2/1961 sivulla 55. Kaikki Suomessa myydyt Donaut olivat etuvetoisia, ja niissä oli vesijäähdytteinen kaksitahtinen kolmisylinterinen rivimoottori. Tekniikan Maailmassa numero 8/1955 esiteltiin Donaun koeajossa, jossa kiihtyvyydeksi mitattiin 0–80 km/h 20 sekuntia ja 0–100 km/h vajaat 30 sekuntia. Artikkelin kirjoittaja kiitti Donaun mutkaisille teille sopivaa etuvetoa, nopeaa ohjausta ja pikkuautoksi hyvää kiihtyvyyttä. Takaistuimen tilat ovat kuitenkin melko ahtaat. Syksyllä 1956 Oy Suomen Autoteollisuus Ab kokosi tehtaallaan Karjaalla koemielessä kymmenen kappaleen erän pienehköä DKW/Donau Schnellaster -pakettiautoa. Auto oli esitelty Saksassa vuonna 1949 ja siinä oli sama moottori kuin henkilöautossakin. Nämä "Donau-Sisut" koottiin lehti-ilmoituksen mukaan "lisenssillä varaosista". Donau-pakettiautoja oli vuoden 1959 lopussa Suomen ajoneuvorekisterissä 178 kappaletta. ==Lähteet== * Tekniikan Maailma 8/1955 ja 2/1961 ===Viitteet=== Luokka:Saksalaiset automerkit Luokka:1950-luvun autot
Ruotsin ralli 2014

Ruotsin ralli 2014 (viralliselta nimeltään Rally Sweden 2014) oli kauden 2014 toinen MM-ralli, joka ajettiin 5. helmikuuta – 8. helmikuuta. Kilpailun päätukikohtana toimi tavalliseen tapaan Karlstad. Rallin voittajaksi ajoi Volkswagenin Jari-Matti Latvala. Vuoden 2014 kilpailu oli järjestyksessään historian 62. Ruotsin ralli. ==Erikoiskokeet== Rallissa ajettiin 24 erikoiskoetta, joiden yhteispituus oli 323,54 kilometriä.Rally Sweden - Stage Winners Fédération Internationale de l'Automobile. Viitattu 10.9.2014. EK 21 jouduttiin perumaan. ===1. päivä=== EK:n nro Nimi Pituus (km) Nopein kuljettaja Aika 1 Karlstad 1 1,90 Mikkelsen 1.33,4 2 Torsby 1 7,03 Ogier 4.38,1 3 Kirkener 1 7,16 Ogier 5.38,4 4 Finnskogen 1 16,82 Mikkelsen 8.58,9 5 Kirkener 2 7,16 Tänak 5.36,1 6 Finnskogen 2 16,82 Mikkelsen 8.45,9 7 Torsby 2 7,03 Ogier 5.36,1 ===2. päivä=== EK:n nro Nimi Pituus (km) Nopein kuljettaja Aika 8 Lesjöfors 1 15,00 Latvala 9.19,9 9 Fredriksberg 1 18,15 Ogier 10.25,2 10 Rämmen 1 22,76 Ogier 11.55,0 11 Hägfors Sprint 1 1,87 H. Solberg 2.00,8 12 Lesjöfos 2 15,00 Ogier 8.55,2 13 Fredriksberg 2 18,15 Ogier 10.04,9 14 Rämmen 2 22,76 Ogier 11.36,2 15 Hägfors Sprint 2 1,87 Ogier 2.02,9 16 Karlstad 2 1,90 Mikkelsen 1.36,7 ===3. päivä=== EK:n nro Nimi Pituus (km) Nopein kuljettaja Aika 17 Hara 1 11,32 Latvala 6.33,6 18 Torntorp 1 19,26 Latvala 10.34,8 19 Vargåsen 1 24,63 Latvala 13.50,1 20 Värmullsåsen 1 15,87 Latvala 8.47,2 21 Hara 2 11,32 Peruttu 22 Torntorp 2 19,26 Østberg 10.02,9 23 Vargåsen 2 24,63 Ogier 13.13,5 24 (PS) Värmullsåsen 2 15,87 Østberg 8.36,8 == Lopputulokset == Kilpailuun osallistui yhteensä 39 autokuntaa, joista maaliin selvisi 30. Sijoitus Kuljettaja Kartanlukija Auto Aika Ero 1\. (25) Jari-Matti Latvala Miikka Anttila Volkswagen Polo R WRC 3.00.31,1 2\. (18) Andreas Mikkelsen Ola Fløene Volkswagen Polo R WRC 3.01.24,7 +0.53,6 3\. (15) Mads Østberg Jonas Andersson Citroën DS3 WRC 3.01.30,6 +0.59,5 4\. (12) Mikko Hirvonen Jarmo Lehtinen Ford Fiesta RS WRC 3.02.58,0 +2.26,9 5\. (10) Ott Tänak Raigo Mõlder Ford Fiesta RS WRC 3.03.31,6 +3.00,5 6\. (8) Sébastien Ogier Julien Ingrassia Volkswagen Polo R WRC 3.05.01,0 +4.29,9 7\. (6) Henning Solberg Ilka Minor- Petrasko Ford Fiesta RS WRC 3.05.18,6 +4.47,5 8\. (4) Pontus Tidemand Emil Axelsson Ford Fiesta RS WRC 3.06.09,3 +5.38,2 9\. (2) Craig Breen Scott Martin Ford Fiesta RS WRC 3.09.26,5 +8.55,4 10\. (1) Kris Meeke Paul Nagle Citroën DS3 WRC 3.11.49,1 +11.28,0 ===Power Stage=== Power Stage -erikoiskokeena toimi kisan päättänyt Värmullsåsen 2 (15,87 km). Sijoitus Kuljettaja Kartanlukija Auto Aika Ero 1\. (3) Mads Østberg Jonas Andersson Citroën DS3 WRC 8.36,8 2\. (2) Jari-Matti Latvala Miikka Anttila Volkswagen Polo R WRC 8.37,9 +0.01,1 3\. (1) Mikko Hirvonen Jarmo Lehtinen Ford Fiesta RS WRC 8.39,7 +0.02,9 ==Lähteet== ==Aiheesta muualla== Luokka:MM-rallikausi 2014 Luokka:Ruotsin ralli
The Zoo

The Zoo oli 1970-luvun alkupuolella toiminut helsinkiläinen rock-yhtye. Lauttasaaresta kotoisin ollut The Zoo tunnetaan parhaiten Riki Sorsan ensimmäisenä yhtyeenä, johon hän liittyi vuonna 1969. The Zoo julkaisi kolme singleä sekä albumin The Zoo Hits Back, jotka olivat ensimmäisiä suomalaisen rockyhtyeen julkaisemia omakustanteita. Sorsan lisäksi The Zoon tunnetuin jäsen oli Olli Ojala, joka vuonna 1981 sanoitti Sorsan Eurovision laulukilpailun finaaliin selvinneen kappaleen "Reggae OK".Historiikki Riki Sorsan kotisivut. Viitattu 10.9.2014. == Jäsenet == *Riki Sorsa *Hate Lahtinen *Olli Ojala *Viktor Malin == Diskografia == === Albumit === *The Zoo Hits Back (1975) === Singlejä === *"In The Radio" (1971) *"My Heartbreaker" (1974) == Lähteet == Luokka:Suomalaiset rockyhtyeet
The Enigma of Life

__NOTOC__ The Enigma of Life on Sirenian viides studioalbumi, joka julkaistiin 21. tammikuuta 2011. Se on yhtyeen toinen espanjalaisen laulaja Ailynin kanssa. Kappaleesta ”The End of It All” kuvattiin musiikkivideo. == Kappaleet == # # # # # # # # # # # # === Bonuskappaleet === # * # == Kokoonpano == * Ailyn – laulu * Morten Veland – kitarat, laulu, murinalaulu, bassokitara, kosketinsoitin, musiikkiohjelmointi, rummut === Vierailevat muusikot === * Stephanie Valentin – viulu * Emilie Lesbros, Emmanuelle Zoldan, Damien Surian, Mathieu Landry, Sandrine Gouttebel – kuorolaulu == Arvostelut == * About.com: Sirenia - 'The Enigma Of Life' * AllMusic: AllMusic review == Lähteet == == Aiheesta muualla == * * The Enigma of Life discogs.com-sivustolla Luokka:Sirenian albumit Luokka:Vuoden 2011 albumit
Züst

Züst oli italialainen automerkki, jota valmistettiin vuosina 1905–1917 Milanossa ja Bresciassa. Züstin autotehtaan perusti Milanoon Sveitsistä Italiaan muuttanut Roberto Züst vuonna 1905. Züstin automallit olivat kalliita, joissa oli iso nelisylinterinen moottori, iskutilavuudeltaan jopa 7432–11 308 cm³.Züst, Greatracezust.com Züstin autot osallistuivat erilaisiin autokilpailuihin, esimerkiksi vuonna 1908 New York-Pariisi-kilpailuun.Züst, Story, Greatracezust.com Vuonna 1906 Züst päätti tehdä pienempiä autoja, mutta Brixia-Züst-merkkisinä. Samalla tehdas muutti Milanosta Bresciaan. Brixia-Züst-autoja valmistettiin vuosina 1906-1912. Myös Brixia-Züst osallistui autokilpailuihinThe Old Motor . Milanolainen autojen valmistaja Officine Meccaniche osti Züst-yhtiön 1. lokakuuta 1917. Officine Meccaniche eli OM lopetti Züst-autojen valmistuksen, mutta jatkoi omien autojensa valmistusta. ==Lähteet== == Aiheesta muualla == Luokka:Italialaiset automerkit Luokka:Autonvalmistajat Luokka:1900-vuosikymmenen autot Luokka:1910-luvun autot
Samuel Vriezen

Samuel Vriezen (s. 1973 Groningen) on alankomaalainen säveltäjä ja pianisti. Hän aloitti yksityiset pianonsoiton opintonsa 8-vuotiaana Haarlemissa. Hän opiskeli vuosina 1994–2000 sävellystä Haagin kuninkaallisessa konservatoriossa Louis Andriessenin, Clarence Albertson Barlowin, Martijn Paddingin ja Diderik Wagenaarin johdolla. Vriezen oli mukana järjestämässä Concerten Tot en Met -nykymusiikkitapahtumaa Amsterdamissa vuosina 1997–2004. Hän on toiminut myös mikrotonaaliselle musiikille omistetun Huygens–Fokker-säätiön johdossa.The Living Composers Project: Samuel Vriezen Vriezenin sävellystuotanto koostuu enimmäkseen kamari-, vokaali- ja pianomusiikista. Pianistina hän on erikoistunut nykymusiikkiin; hänen ohjelmistoonsa kuuluu muun muassa Tom Johnsonin teoksia. Hän on lisäksi julkaissut runoja. == Lähteet == Luokka:Alankomaalaiset säveltäjät Luokka:Alankomaalaiset pianistit Luokka:Alankomaalaiset runoilijat Luokka:Vuonna 1973 syntyneet Luokka:Elävät henkilöt
Tampereen Kiertäjät

Tampereen Kiertäjät oli tamperelainen koripalloseura. Se pelasi yhteensä kolme kautta miesten pääsarjassa. == Historia == Ensimmäisellä pääsarjakaudellaan 1957 Kiertäjät voitti 22 pelaamastaan ottelusta vain neljä ja putosi viimeiseksi jäätyään sarjasta. Kaudella 1961 Kiertäjät sijoittui pääsarjassa 11:nneksi 12 joukkueesta vain kahdella voitolla 22 ottelusta. Viimeisellä pääsarjakaudellaan 1963–1964 Kiertäjät jäi jälleen pääsarjassa viimeiseksi kahdella voitolla 22 ottelusta.http://www.basket.fi/sarjat/historia/?league_id=4&season;_id=89525#mbt:2-550$t&0=5 Tunnetuin Kiertäjissä pelanneista pääsarjapelaajista lienee joukkueelle eniten SM-sarjapisteitä tehnyt maajoukkuepelaaja Pentti Palkoaho. Patentti- ja rekisterihallitus ilmoitti poistavansa tammikuussa 2017 rekisteristään 40 000 toimimatonta yhdistystä.https://www.prh.fi/fi/uutislistaus/2016/P_9242.html Julkaistussa luettelossa oli mukana tamperelainen Koripallo- ja luisteluseura Kiertäjät r.y.https://www.prh.fi/stc/attachments/yhdistysrekisteri/yhdistykset_poistokuulutus_foreningar_avregistreringskungorelse_2016.pdf == Joukkue == === Luettelo pelaajista === Taulukossa on lueteltu Suomen Koripalloliiton tilastopalvelun mukaan Tampereen Kiertäjissä Suomen miesten pääsarjaa pelanneet ja pisteitä tehneet pelaajat.http://www.basket.fi/sarjat/tilastot/pelaajatilastot/?league_id=4 Pelaaja Kans. Vuodet Ottelut Pisteet yht. Palkinnot joukkueessa pelaajana Ensimm. Viim. Jorma Flinck 1957 1957 21 66 Timo Juojärvi 1957 1964 53 295 P. Järvinen 1957 1957 1 3 Jaakko Koski 1961 1964 42 296 Mikko Mustonen 1957 1964 60 72 Raimo Mäkelä 1963 1964 22 29 Jaakko Paju 1957 1961 44 514 Pentti Paju 1957 1957 22 132 Pentti Palkoaho 1957 1964 58 1010 Jussi Rinne 1957 1964 63 515 O. Ronkainen 1961 1961 21 42 Erkki Salmi 1961 1964 29 127 E. Sarkola 1961 1961 12 46 Erkki Taatila 1957 1964 61 68 Kaarlo Tarkka 1957 1964 58 500 === Päävalmentajat pääsarjassa === * Reino Sarkola (1957) * Timo Juojärvi (1961) * Mikko Mustonen (1963–1964) == Lähteet == == Aiheesta muualla == * Tampereen Kiertäjät Suomen Koripalloliitto Luokka:Entiset suomalaiset koripalloseurat Luokka:Entiset tamperelaiset urheiluseurat
Arnold (auto)

Arnold oli vuosina 1896–1898 valmistettu englantilainen automerkki. Arnold- tehdas keksi vuonna 1896 sattumalta sähkökäynnistyksen valmistamalla 12 autoa, joista yhteen laitettiin polttomoottorin lisäksi sähkömoottori. Vauhtipyörään kytketyn sähkömoottorin tarkoitus oli auttaa bensiinimoottoria ylämäissä ja moottorin rikkouduttua liikuttaa autoa yksinäänkin, mutta akku oli liian heikko auton liikuttamiseen. Sen sijaan sähkömoottori jaksoi pyörittää bensiinimoottorin käyntiin. Tässä yksilössä on maailman ensimmäinen bensiinikäyttöisen auton sähkökäynnistys.Nick Georgano, Auto 1880–1920-luvulla, Gummerus 1991, sivu 25 ==Lähteet== Luokka:Brittiläiset automerkit Luokka:Brittiläiset teollisuusyritykset Luokka:1800-luvun autot
Djahanka

Djahanka on Guineassa puhuttu mandelainen kieli. Se on läheistä sukua mandinkan kielelle ja eri murteiden jako näiden kielten välillä ei ole yksikäsitteistä. Ethnologue laskee Senegalissa ja Guinea-Bissaussa puhutun djahankan yhdeksi mandinkan alle luokiteltavan länsimaninkakaknin kielen murteeksi, kun taas Guinean djahanka on oma erillinen kielensä. Guinean djahankaa puhuu äidinkielenään 29 500 ihmistä. == Lähteet == Luokka:Mandelaiset kielet Luokka:Guinean kielet
Mogofin

Mogofin eli mikifore on Guineassa puhuttu mandelainen kieli. Sitä puhuu äidinkielenään 20 000 ihmistä. Mogofinin ja sen läheisimmän sukukielen kakaben puhujat ymmärtävät toisiaan, mutta kielien puhujat asuvat maantieteellisesti erillään. Muita mogofinin sukukieliä ovat mandinka, lele ja kuranko. == Lähteet == Luokka:Mandelaiset kielet Luokka:Guinean kielet
Edelleen Alice

Edelleen Alice () on vuonna 2014 ensi-iltansa saanut Wash Westmorelandin ja Richard Glatzerin ohjaama ja käsikirjoittama draamaelokuva. Se perustuu Lisa Genovan samannimiseen menestysromaaniin vuodelta 2007. Julianne Moore näyttelee kielitieteen professoria, jolla todetaan Alzheimerin tauti hänen täytettyään 50 vuotta. Hänen miestään Johnia esittää Alec Baldwin. Heidän lapsiaan Lydiaa, Annaa ja Tomia näyttelevät Kristen Stewart, Kate Bosworth ja Hunter Parrish. Elokuva sai ensi-iltansa Toronton elokuvajuhlilla 8. syyskuuta 2014. == Näyttelijät == == Vastaanotto == === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Oscar Paras naispääosa Julianne Moore British Academy Film Awards Paras naispääosa Julianne Moore Golden Globe Paras naispääosa draamaelokuvassa Julianne Moore Screen Actors Guild Awards Paras naispääosa Julianne Moore == Lähteet == == Aiheesta muualla == * * Edelleen Alice Rotten Tomatoesissa Luokka:Vuoden 2014 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Parhaan naispääosan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:BAFTA Film Award -palkitut elokuvat Luokka:Elokuvat terveydenhoidosta
Saafi-saafi

Saafi-saafi on Senegalissa puhuttu nigeriläis-kongolainen kieli. Se kuuluu cangin-kielten alaryhmään yhdessä leharin, palorin, noonin ja ndutin kanssa. Saafi-saafi on ryhmänsä puhutuin kieli; sillä on 200 000 äidinkielistä puhujaa ja puhujien määrä on kasvussa. Saafi-saafin puhujat, samoin kuin muiden cangin-kielten ja sererin puhujat, kutsuvat itseään serereiksi. Saafi-saafia voidaan kirjoittaa arabialaisilla tai latinalaisilla kirjaimilla. Äidinkielenään saafi-saafia puhuvista kuitenkin vain noin prosentti on lukutaitoisia. Saafi-saafista tehtiin yksi Senegalin kansalliskielistä lokakuussa 2005. == Lähteet == Luokka:Atlantinkongolaiset kielet Luokka:Senegalin kielet
Mwani

Mwani on Mosambikissa puhuttu bantukieli, jota puhuu äidinkielenä 100 000 ihmistä ja toisena kielenä noin 20 000. Se on swahilin läheinen sukukieli. Mwania voidaan kirjoittaa arabialaisilla tai latinalaisilla kirjaimilla. == Lähteet == Luokka:Bantukielet Luokka:Mosambikin kielet
Dhatki

Dhatki on indoarjalainen kieli, jota puhutaan Pakistanissa Sindhin provinssin itäosassa ja Intiassa Rajasthanin osavaltion länsiosassa. Se on läheistä sukua marwarille ja radžastanille. Vuonna 2000 dhatkilla oli 132 000 äidinkielistä puhujaa Pakistanissa ja 16 400 Intiassa. == Lähteet == Luokka:Indoarjalaiset kielet Luokka:Pakistanin kielet Luokka:Intian kielet
Ilmatar (albumi)

Ilmatar on suomalaisen kansanmusiikkiyhtyeen Värttinän vuonna 2000 ilmestynyt kahdeksas studioalbumi. Saksalaisen BMG-levy-yhtiön julkaiseman albumin tuotti ranskalainen muusikko ja säveltäjä Hughes de Courson. Vierailijana levyllä esiintyy muun muassa Ismo Alanko, joka esittää manauksen kappaleessa Äijö. Ilmatarta on pidetty tunnelmaltaan vakavamielisempänä kuin Värttinän aikaisempia albumeita. Se on myös saanut paljon vaikutteita kalevalaisesta runolauluperinteestä ja lisäksi Ilmattarella on hyödynnetty itkuvirsiä. Kappaleessa Meri on pätkä vuonna 1959 nauhoitettua unkarilaista itkuvirttä. Uusina jäseninä levyllä ovat mukana laulaja Riikka Väyrynen ja haitaristi Markku Lepistö. Vuonna 2011 ranskalaiset hop-hop-ryhmät Sniper ja Sexion d'Assaut samplasivat Ilmattaren kappaletta Käppee omaan Blood Diamonz -nimiseen kappaleeseensa. == Kappaleet == # # # # # # # # # # # # == Muusikot == === Värttinä === *Susan Aho – laulu *Mari Kaasinen – laulu *Kirsi Kähkönen – laulu *Riikka Väyrynen – laulu *Janne Lappalainen – busuki, saksofoni, kaval *Markku Lepistö – harmonikka, jouhikko *Pekka Lehti – basso *Kari Reiman – viulu *Marko Timonen – rummut, lyömäsoittimet *Antto Varilo – kitara, cümbüş, kantele === Vierailevat muusikot === *Hughes de Courson – kantele, pianolanka *Gilles Chabenat – kampiliira *Ismo Alanko – lausunta *Nagy Lucina – itkuvirsi == Lähteet == == Aiheesta muualla == * Ilmatar discogs.com -sivustolla Luokka:Värttinän albumit Luokka:Vuoden 2000 albumit
Trash (vuoden 2014 elokuva)

Trash on Stephen Daldryn ja Christian Duurvoortin ohjaama draamaelokuva vuodelta 2014. Se perustuu Andy Mulliganin romaaniin vuodelta 2010, jonka pohjalta käsikirjoituksen on laatinut Richard Curtis. Elokuvan pääosissa ovat Rooney Mara, Martin Sheen, Wagner Moura ja Selton Mello. Trash kertoo köyhistä, kaatopaikalla työskentelevistä varhaisteinipojista Brasilian suurkaupungissa. He löytävät rahakukkaron ja ajautuvat törmäyskurssille korruptoituneiden viranomaisten kanssa, ainoana turvanaan slummiin asettuneet englanninkieliset lähetystyöntekijät. Elokuvan Suomen ensi-ilta oli 28. marraskuuta 2014. == Näyttelijät == ==Vastaanotto== Tv-maailma-lehdessä vuonna 2024 Pekka Eronen kirjoitti Billy Elliotin ohjaajan käsittelevän jälleen hienosti lapsinäyttelijöitä, mutta sortuvan lopussa elämäniloisen tarinan pilaamiseen puistattavalla väkivallalla. Hän antoi elokuvalle kolme tähteä viidestä. Film-O-Holic.com-elokuvasivustolla Juha Rosenqvist näki elokuvan yrittävän yhdistää Slummien miljonäärin (2008) ja Jumalan kaupungin (2002) parhaita puolia, mutta onnistuvan siinä kovin epätasaisesti. Hänestä elokuvalle annettua 12 vuoden ikärajaa voi pitää epäonnistuneena, sillä mikään varhaisnuorten elokuva tämä ei ole silmittömän poliisiväkivallan kuvauksineen. Hän moittii vaikeaselkoista ja hitaasti takaumien ja päähahmojen haastattelujen kautta avautuvaa tarinarakennetta: ”Trash on puoleenväliin asti kerronnallisesti sekava ja kun palaset alkavat vihdoin loksahdella paikoilleen, ei hahmottuva kokonaisuus ole enää kiinnostava.” Hän antaa Trashille kaksi tähteä, mikä vastaa sanallista arviota ”tavallinen, keskinkertainen”. == Lähteet == == Aiheesta muualla == * Luokka:Vuoden 2014 brittiläiset elokuvat Luokka:Stephen Daldryn ohjaamat elokuvat Luokka:Brittiläiset seikkailuelokuvat Luokka:Brittiläiset draamaelokuvat Luokka:Brittiläiset jännityselokuvat Luokka:Brittiläiset romaaneihin perustuvat elokuvat Luokka:Universal Picturesin elokuvat Luokka:Nuortenelokuvat Luokka:Elokuvat ystävyydestä Luokka:Elokuvat köyhyydestä
Bhadrawahi

Bhadrawahi on Intiassa Jammu ja Kashmirin osavaltiossa Bhadarwahin kaupungin ympäristössä puhuttu paharikieli. Sen läheisiin sukukieliin kuuluvat muun muassa gaddi ja chambeali. Bhadrawahia puhui vuonna 2002 äidinkielenään 53 000 ihmistä. Kieltä käytetään aktiivisesti, vaikka sen puhujat elävätkin erittäin monikielisellä alueella. Bhadrawahin puhujat käyttävät ulkopuolisten kanssa hindiä, kašmiria tai urdua. Monikielisestä ympäristöstä johtuen monet puhujista ovat kaksikielisiä. == Lähteet == Luokka:Paharikielet Luokka:Intian kielet
Luettelo 2010-luvun miehitetyistä avaruuslennoista

Tämä on luettelo 2010-luvun miehitetyistä avaruuslennoista. Jatkoa sivulta Luettelo 2000-luvun miehitetyistä avaruuslennoista Jatkoa sivulta Luettelo 2000-luvun miehitetyistä avaruuslennoista Jatkoa sivulta Luettelo 2000-luvun miehitetyistä avaruuslennoista Jatkoa sivulta Luettelo 2000-luvun miehitetyistä avaruuslennoista Jatkoa sivulta Luettelo 2000-luvun miehitetyistä avaruuslennoista Jatkoa sivulta Luettelo 2000-luvun miehitetyistä avaruuslennoista Miehistö Laukaisualus Asuinpaikka Asuinpaikka Paluualus Tehtäväkuvaus 2010 laukaistut 2010 laukaistut 2010 laukaistut 2010 laukaistut 2010 laukaistut 2010 laukaistut George D. Zamka Terry Virts Robert L. Behnken Kathryn P. Hire Nicholas Patrick Stephen Robinson 8. helmikuuta 2010 STS-130, Endeavour ISS ISS 19. helmikuuta 2010 STS-130, Endeavour Kansainvälisen avaruusaseman kokoonpanolento; Tranquility- moduuli Aleksandr Skvortsov Mihail Kornijenko Tracy Caldwell Dyson 2. huhtikuuta 2010 Sojuz TMA-18 ISS (Retkikunta 23) ISS (Retkikunta 23) 25. syyskuuta 2010 Sojuz TMA-18 Kansainvälisen avaruusaseman miehistön vaihto Luokka:Miehitetyt avaruuslennot Luokka:Luettelot avaruustoiminnasta
Kaksi päivää, yksi yö

Kaksi päivää, yksi yö () on vuonna 2014 ensi-iltansa saanut Dardennen veljesten ohjaama draamaelokuva. Elokuva kertoo Sandrasta, joka miehensä kanssa yrittää vakuuttaa työkaverinsa uhraamaan bonuksensa, jotta saisi pitää työpaikkansa. Sandraa näyttelee Marion Cotillard. Elokuva sai ensi-iltansa Cannesin elokuvajuhlilla 2014. Cotillard sai roolisuorituksestaan parhaan naispääosan Oscar-ehdokkuuden. == Lähteet == == Aiheesta muualla == * Luokka:Vuoden 2014 ranskalaiset elokuvat Luokka:Vuoden 2014 belgialaiset elokuvat Luokka:Vuoden 2014 italialaiset elokuvat Luokka:Ranskalaiset draamaelokuvat Luokka:Italialaiset draamaelokuvat
Luca Antignani

Luca Antignani (s. 8. huhtikuuta 1976 Alatri) on italialainen säveltäjä. Hänen tuotantonsa koostuu pääasiassa orkesteri- ja kamarimusiikkiteoksista, joita on esitetty Italian lisäksi myös Kanadassa, Ranskassa ja Romaniassa. Antignani valmistui Civica scuola di musicasta (Milano) ja Accademia Nazionale di Santa Ceciliasta (Rooma). Hänen sävellysopettajiaan olivat Alessandro Solbiati ja Azio Corghi. Hän suoritti myös orkesterinjohdon, elektronisen musiikin ja pianonsoiton opintoja. Vuosina 2001–02 Antignani osallistui IRCAMin Cursus Annuel de Composition et Informatique Musicaleen Pariisissa.The Living Composers Project: Luca Antignani Antignani on saanut lukuisia palkintoja, ja hänelle ovat esittäneet sävellystilauksia Accademia Nazionale di Santa Cecilia, Le Nouvel Ensemble Moderne, Orchestre des Jeunes de la Méditerranée ja Radio France. Hänen kustantajansa on Edizioni Suvini Zerboni. == Lähteet == == Aiheesta muualla == * Viralliset sivut Luokka:Italialaiset säveltäjät Luokka:Vuonna 1976 syntyneet Luokka:Elävät henkilöt
Oleksandr Štšetynskyi

Oleksandr Štšetynskyi (, ; s. 22. kesäkuuta 1960 Harkova) on ukrainalainen säveltäjä. Hän valmistui Valentin Borisovin sävellysluokalta Harkovan taideinstituutista vuonna 1983. Hän osallistui vuosina 1990 ja 1991 nuorten säveltäjien kesäkursseille Kazimierz Dolnyssä Puolassa, ja vuonna 1992 hän sai mestarikursseilla opetusta Edison Denisovilta ja Poul Rudersilta Lerchenborgissa, Tanskassa.New Consonant Music: Alexander Shchetinsky Štšetynskyi työskentelee vapaana säveltäjänä Harkovassa. Hän on opettanut Harkovan taideinstituutissa ja pitänyt luentoja myös Kiovan konservatoriossa. Hän on ollut mukana järjestämässä useita nykymusiikkifestivaaleja Ukrainassa ja Venäjällä. Štšetynskyin teoksia on esitetty useimmissa Euroopan maissa ja Pohjois-Amerikassa. Esittäjien joukossa ovat olleet Moskovan Helikon-ooppera, BBC National Orchestra of Wales, Varsovan filharmonikot, Maîtrise de Radio France -lapsikuoro, Arditti-jousikvartetti, Ensemble Klangforum ja sellisti Aleksandr Rudin. Štšetynskyi on saanut säveltäjäpalkintoja Itävallassa, Ranskassa, Luxemburgissa, Puolassa ja Sveitsissä. Vuonna 2000 hänelle myönnettiin Venäjän Kultainen naamio -teatteripalkinto kamarioopperasta Annunciation. Štšetynskyin tuotantoon kuuluu soolosoitin-, kamari-, orkesteri- ja kuoromusiikkia sekä oopperoita.Alexander Shchetynsky Naxos == Lähteet == Luokka:Ukrainalaiset säveltäjät Luokka:Oopperasäveltäjät Luokka:Vuonna 1960 syntyneet Luokka:Elävät henkilöt
Utu (albumi)

Utu on suomalaisen kansanmusiikkiyhtyeen Värttinän vuonna 2012 ilmestynyt yhdestoista studioalbumi, joka on yhtyeen ensimmäinen uutta materiaalia sisältävä levy kuuteen vuoteen. Sen on tuottanut Värttinään kolme vuotta aikaisemmin liittynyt multi-instrumentalisti Matti Kallio, joka on myös vastannut suurimmasta osasta sävellyksiä. Yhtyeen alkuperäisjäsenistä levyllä on mukana ainoastaan laulaja Mari Kaasinen. Vierailijoina levyllä ovat muun muassa saamelainen artisti Wimme Saari sekä Piirpauke-yhtyeen johtohahmona tunnettu Sakari Kukko. Helsingissä äänitetty albumi on masteroitu New Yorkissa, jossa ääniteknikkona toimi lukuisten tunnettujen artistien kanssa työskennellyt Alan Silverman. Värttinä ‎– Utu Discogs. Viitattu 11.9.2014. Suomen virallisella listalla Utu nousi ilmestymisviikollaan sijalle 12Värttinä: Utu Musiikkituottajat. Viitattu 11.9.2014. ja myöhemmin toukokuussa World Music Charts Europe -radiosoittolistan kärkeen toisena suomalaisalbumina Piirpaukkeen Kolin jälkeen. == Kappaleet == # # # # # # # # # # === Haltija-sarja === # * # # # # == Kokoonpano == === Yhtye === * Susan Aho – laulu * Mari Kaasinen – laulu * Johanna Virtanen – laulu * Hannu Rantanen – kontrabasso * Matti Kallio – haitari, kosketinsoittimet, tinapilli, bansuri, kantele, psalttari, lyömäsoittimet === Vierailevat muusikot === * Matti Laitinen – kitara, busuki, mandoliini, mandosello * Kukka Lehto – viulu * Jaska Lukkarinen – rummut, lyömäsoittimet * Sakari Kukko – saksofoni * Wimme Saari – joiku == Arvostelut == * Helsingin Sanomat: positiivinenHelsingin Sanomat: Levyarvio * Hifimaailma: positiivinenHifimaailma: Levyarvio * Nuorgam: 81/100Nuorgam: Levyarvio * Satakunnan Kansa: positiivinenSatakunnan kansa: Levyarvio == Lähteet == == Aiheesta muualla == * Utu discogs.com -sivustolla Luokka:Värttinän albumit Luokka:Vuoden 2012 albumit
6.12. (albumi)

6.12. (julkaistu Yhdysvalloissa nimellä Live in Helsinki) on suomalaisen kansanmusiikkiyhtyeen Värttinän vuonna 2001 ilmestynyt livealbumi. Se on äänitetty Helsingin Savoy-teatterissa Suomen itsenäisyyspäivänä 6. joulukuuta 2000. Albumi sisältää 14 kappaletta sekä bonuksena videon Äijö. Videolla ovat mukana Värttinään liittyneet uudet jäsenet Johanna Virtanen ja Jaska Lukkarinen, jotka korvasivat Riikka ja Marko Timosen. == Kappaleet == # # # # # # # # # # # # # # #Äijö (video) == Muusikot == *Susan Aho – laulu *Mari Kaasinen – laulu *Kirsi Kähkönen– laulu *Riikka Timonen – laulu *Antto Varilo – kitara *Janne Lappalainen – busuki, saksofoni *Pekka Lehti – kontrabasso *Marko Timonen – rummut, lyömäsoittimet *Markku Lepistö – haitari *Kari Reiman – viulu == Lähteet == Luokka:Värttinän albumit Luokka:Vuoden 2001 konserttitallenteet
Stephen Ward

Nimi Stephen Ward voi tarkoittaa seuraavia: * Stephen Ward, irlantilainen jalkapalloilija * Stephen Ward, suomalais-englantilainen jalkapallovalmentaja * Stephen Ward, brittiläinen lääkäri, joka oli sotkeutunut vuoden 1963 Profumo-skandaaliin * Stephen Ward, brittiläisen Andrew Lloyd Webberin Profumo-skandaalia käsittelevä musikaali vuonna 2013
Vihma

Vihma voi tarkoittaa ainakin seuraavia: * vihma, pienipisarainen, yleensä lyhytaikainen tihkusade * Vihma, kansanmusiikkiyhtye Värttinän albumi vuodelta 1998 * vihmat eli kellovihmat, hernekasvisuku * Vihma, sukunimenä: ** Einar Vihma (1893–1944), suomalainen kenraalimajuri ja Mannerheim-ristin ritari ** Jyrki Vihma (1929–1993), suomalainen runoilija ** Lennart Vihma (1901–1942), suomalainen everstiluutnantti ja rykmentin komentaja ** Martti Vihma (1898–1963), suomalainen eversti ja rykmentin komentaja ** Mikko Vihma (s. 1971), suomalainen näyttelijä ja muusikko ** Pekka Vihma (s. 1935), suomalainen kirkkoherra ja kirjailija ** Väinö Vihma (1907–1958), suomalainen kauppaoikeuden professori. Luokka:Luettelot henkilöistä sukunimen mukaan
Risto Karhula

Risto Karhula (s. 24. marraskuuta 1959 Suomenniemi) on suomalainen lavastaja ja käsikirjoittaja. Hän on voittanut kahdesti Jussi-palkinnon parhaasta lavastuksesta. Viitattu 11.9.2014. Vuodesta 2015 lähtien Karhula on toiminut kuunnelmasarja Tohtori Raimon toisena käsikirjoittajana. Hän on työskenlyt freelancer-lavastajanaOoppera.fi Viitattu 11.9.2014. (Vanhentunut linkki) elokuvassa ja televisiossa sekä teatterissa vuodesta 1983. ==Palkinnot== *Jussi-palkinto 1992 parhaasta lavastuksesta elokuvassa Iskelmäprinssi. *Jussi-palkinto 1998 parhaasta lavastuksesta elokuvissa Sagojogan ministeri ja Lunastus. ==Filmografia== * Jos minä olisin aikuinen, 1981 lyhyt fiktio TaiK * Enkelipeli (1986) lyhyt fiktio TaiK * Ariel (1988) * Likaiset kädet (1989) * Yötyö (1989) lyhyt fiktio * Anni tahtoo äidin (1989) * Paperitähti (1989) * Lumisade (1990) * Tulitikkutehtaan tyttö (1990) * Amor ampuu ohi (1990) * Amazon (1990), lavastaja * Viimeinen pisara (1991) lyhyt fiktio * Iskelmäprinssi (1991) * Kuutamosonaatti 2: Kadunlakaisijat (1991) * Veturimiehet heiluttaa (1992) * Palo hallussa by Frank Pappa (1993) * Avuton Anna (1994) * Kissan kuolema (1994) * Avaruuden musta kivi (1995) * Muusikon valinta (1995) * Lääkäriasema Neljä (1997) * Sagojogan ministeri (1997) * Lunastus (1997) * Isänmaan toivot (1998) * Häjyt (1999) * Hylätyt talot, autiot pihat (2000) * Lomalla (2000) * Itse valtiaat (2001) * Kahlekuningas (2002) * Pahat pojat (2003) * Etulinjan edessä (2004) * Kukkia ja sidontaa (2004) * Tuomas & Juuso Experience (2005) * Suden arvoitus (2006) * Mogadishu Avenue (2006) televisiosarja * Tali-Ihantala 1944 (2007) * Ilona Rauhala (2007) televisiosarja, keskusteluohjelma * Uutishuone (2009) televisiosarja * Kymenlaakson laulu (2008), televisiosarja * Itse valtiaat (2005) animaatiosarja, käsikirjoittaja * Käenpesä (2006) televisiosarja, käsikirjoittaja * Tohtori Raimo (2014–) kuunnelmasarja, käsikirjoittaja == Lähteet == ==Aiheesta muualla== * Luokka:Suomalaiset lavastajat Luokka:Jussi- palkinnon saajat Luokka:Vuonna 1959 syntyneet Luokka:Elävät henkilöt
Kyrönmaan osuusmeijeri

Kyrönmaan Osuusmeijeri on Isossakyrössä sijaitseva 1908 rakennettu meijerikiinteistö. Kiinteistössä toimi Isonkyrön Osuusmeijeri, joka muutti nimensä Kyrönmaan Osuusmeijeriksi 1984. Meijeritoiminta lakkautettiin 2008. Meijerissä on toiminut Kyrönmaan Maatalousmuseo-osuuskunta vuodesta 2010. Kyrö Distillery Company -tislaamo aloitti toimintansa meijerin tiloissa vuonna 2014 ja keskittyy ruisviskin tislaamiseen. Ensimmäiset viskit valmistuivat vuonna 2017. Rakennuksen siluetti koristi pitkään meijerissä vuonna 1979 kehitetyn Oltermanni-juuston käärettä. == Lähteet == == Aiheesta muualla == * Maatalousmuseo-osuuskunnan verkkosivut * Viskitislaamon verkkosivut Luokka:Isonkyrön rakennukset ja rakennelmat Luokka:Suomen entiset meijerit
Trandolapriili

Trandolapriili (C24H34N2O5) on peptidomimeetti eli peptidien vaikutuksia matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa. ==Vaikutusmekanismi ja käyttökohteet== Trandolapriili on aihiolääke, joka metaboloituu maksassa aktiiviseksi dikarboksyylihapoksi trandolaprilaatiksi. Trandolaprilaatti sitoutuu angiotensiinikonvertaasiin ja on sen inhibiittori. Verenpainetta laskeva vaikutus perustuu siihen, että inhibitoitunut entsyymi ei hydrolysoi angiotensiinia pienimmiksi verisuonia supistaviksi ja siten verenpainetta kohottaviksi peptideiksi. Entsyymin toiminnan estyessä myös verenpainetta verisuonia laajentamalla laentavan bradykiniinin pilkkoutuminen pienemiksi tehottomiksi peptideiksi vähenee. Trandolapriilia käytetään tyypillisimmin lievästi koholla olevan verenpaineenhoitoon muun muassa diabetestä ja sydämen vajaatoimintaa sairastavilla potilailla. Lääkeaineen on todettu vähentävän aikuistyypin diabetekseen usein liittyvää mikroalbuminuriaa. Trandolapriilia voidaan käyttää yhdistelmälääkkeenä verapamiilin kanssa. ==Haittavaikutukset== Trandolapriilin haittavaikutukset ovat ACE-estäjille tyypillisiä. Näitä ovat esimerkiksi kuiva yskä, vatsakivut, huonovointisuus, huimaus ja lievä ihon kutina tai ihottuma. ==Lähteet== Luokka:ACE-estäjät
Matka taiteen historiaan

Matka taiteen historiaan on Marjatta Tolosen vuonna 1998 ilmestynyt kirja länsimaisen taiteen historiasta. Teoksen kustansi Kirjayhtymä ja vuonna 2006 ilmestyneen kolmannen painoksen Tammi. Kirja perustuu 1980-luvulla julkaistuun Pieneen taidehistoriaan, jonka toisena tekijänä oli Riitta Nikula. == Lähteet == == Kirjallisuus == * * (nidottu) * (sidottu) Luokka:Kirjat taiteesta Luokka:Vuoden 1998 kirjat Luokka:Suomalaiset historian tietokirjat
Äynun kieli

Äynu eli ainu (äynuksi ئهﻳنوُ, ’äynu; lausutaan ), myös šäyxil on Xinjiangissa Kiinassa puhuttu turkkilainen kieli, joka on läheistä sukua uiguurille. Sitä puhui vuonna 2000 äidinkielenään 6 570 ihmistä. Kielen puhujat käyttävät myös paljon uiguuria ja mandariinikiinaa. Äynussa käytetään paljon persialaista sanastoa – jopa siinä määrin, että jotkut kielitieteilijät luokittelevat sen turkkilaisten kielten sijasta iranilaiseksi kieleksi. Äynu on pääasiassa puhekieli, eikä sitä juuri käytetä kirjoitetussa muodossa. Sitä voidaan kuitenkin kirjoittaa uiguurien käyttämällä arabialaisen kirjaimiston muunnelmalla. == Fonetiikka == === Konsonantit === Bilabiaali Labiodentaali Alveolaari Postalveolaari Palataali Velaari Uvulaari Glottaali Nasaali m n ŋ Klusiili b d g q Affrikaatta d͡ʒ Frikatiivi v z ʃ ʁ ɦ Tremulantti r Lateraali l Approksimantti j Lähde: === Vokaalit === Etinen Keskinen Takainen Suppea i ɨ u Puolisuppea e ɵ o Puoliavoin ɛ Avoin a Lähde: == Lähteet == Luokka:Turkkilaiset kielet Luokka:Kiinan kielet
FS Alma (1867)

Alma oli Ranskan laivaston vuonna 1867 vesillelaskettu puurunkoinen Alma- luokan panssarikorvetti. Alus oli palveluksensa alkuajan Kiinan asemalla ja vuonna 1881 se osallistui Tunisian miehitykseen. Alus poistettiin käytöstä 1886, mutta se myytiin vasta 1893. == Valmistus == Alus tilattiin Lorientin laivastontelakalta ja sen köli laskettiin 1. lokakuuta 1865. Alus laskettiin vesille 26. marraskuuta 1867 ja se otettiin palvelukseen vuonna 1870.Gardiner, Robert 1860-1905 s. 302 == Palvelus == Alus määrättiin palvelukseen otettaessa Kiinan asemalle kontra-amiraali Duprén lippulaivaksi. Se lähti Brestistä 15. kesäkuuta 1870. Alus ajoi karille Japaninmerellä 15. heinäkuuta, jolloin sen valeköli irtosi. Saksan Ranskan sodan alettua Alma esti joulukuun puolestä välistä 1870 alkaen aina sodan loppuun Preussin laivaston korvettien Hertha ja Medusa pääsyn Jokohamasta merelle. Alus joutui 24. elokuuta 1871 Jokohamassa pyörremyrskyyn. Belliqueuse vapautti 1. elokuuta 1872 Alman Kiinan asemalta ja alus saapui Touloniin 16. tammikuuta 1873. Se liitettiin kehityslaivueeseen 8. lokakuuta ja alus oli reservissä Cherbourgissa 1876-1881. Alus palasi palvelukseen 1. maaliskuuta 1881, jolloin se liitettiin Lähi-idän laivueeseen. Alus tulitti 6.-16. heinäkuuta Tunisian satamakaupunki Sfaxia Ranskan miehittäessä Tunisian. Alus palautettiin Cherbourgissa reserviin 8. tammikuuta 1883. Alus todettiin palveluskelvottomaksi 12. maaliskuuta 1886 ja se myytiin toukokuussa 1893 129 000 francilla. == Lähteet == * === Viitteet === Luokka:Alma-luokan panssarikorvetit
Hämeen Osuusteurastamo

Hämeen Osuusteurastamo (HOT) perustettiin vuonna 1949, ja sen toimialue oli Pirkanmaa ja Pohjois-Häme ja keskuspaikkana Tampere. Teurastamon, leikkaamon, makkaratehtaan ja einestehtaan käsittävä uusi tuotantolaitos ja pääkonttori valmistui vuonna 1962 Raholan teollisuusalueelle. Hämeen Osuusteurastamon toiminta itsenäisenä yrityksenä päättyi, kun se vuoden 1972 alussa sulautui naapuriinsa Satakunnan Osuusteurastamoon. HOT:llä oli tuolloin 4 359 lihantuottajajäsentä ja 233 työntekijää. Raholan tehdas tunnettiin siitä lähtien SOT:n Tampereen tuotantolaitoksena. Vuoden 1989 alussa SOT fuusioitui Lounais-Suomen Osuusteurastamoon, ja Raholasta tuli osa LSO:n teollisuutta (=nykyinen HKScan Oyj). Lihaleikkaamon toiminta jatkui, mutta teurastamo lopetettiin ja tilalle rakennettiin tavaraterminaali. Leikkaamo ja terminaali olivat käytössä kesäkuuhun 2008, jolloin koko toimipaikka suljettiin. Kiinteistön tonttipinta-ala oli noin 3,4 hehtaaria. Tehtaalla työskenteli LSO:n/HKScanin aikana 155 henkeä vuonna 1989 ja 184 henkeä vuonna 2002. == Lähteet == * Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. ISBN 978-951-37-6368-8. Liitteet, sivu 266. * Tampereen kiinteistölle uusi omistaja . HKScanin pörssitiedote, 28.2.2007 Viitattu 11.9.2014. Luokka:Teurastamot Luokka:Suomalaiset osuuskunnat Luokka:Rahola Luokka:Entiset suomalaiset elintarvikeyritykset
Frans Timmermans

Franciscus Cornelius Gerardus Maria (Frans) Timmermans (s. 6. toukokuuta 1961 Maastricht) on hollantilainen työväenpuolueen poliitikko. Timmermans toimi Von der Leyenin komission varapuheenjohtajana vuosina 2019–2023. Vuosina 2014–2019 hän toimi Junckerin komission sääntelyn parantamisesta, toimielinten välisistä suhteista, oikeusvaltion periaatteista ja EU:n perusoikeuskirjasta vastaavana komissaarina Euroopan komissiossa. Aiemmin Timmermans oli Alankomaiden ulkoministerinä vuodesta 2012. Timmermans valittiin ensimmäisen kerran Alankomaiden edustajainhuoneeseen vuonna 1998. Ennen uraansa politiikassa Timmermans toimi muun muassa diplomaattina. Vuosina 1980–1985 hän opiskeli Ranskan kieltä ja kirjallisuutta Nijmegenin Radboud-yliopistossa ja vuosina 1984–1985 eurooppalaista lakia ja Ranskan kirjallisuutta Nancyn yliopistossa Ranskassa. Timmermans on naimisissa ja hänellä on neljä lasta. == Kunnianosoitukset == * Romanian ansioritarikunta (Romania, 2006) * Puolan tasavallan ansioritarikunta (Puola, 2006) * Kunnialegioona (Ranska, 2007) * Etelän ristin ritarikunta (Brasilia, 2008) * Marianmaan ristin ritarikunta (Viro, 2008) * Gediminaksen ritarikunta (Liettua, 2008) * Pohjantähti- ritarikunta (Ruotsi, 2008) * Chilen ansioritarikunta (Chile, 2009) * Orania- Nassaun ritarikunta (Alankomaat, 2010) Lähde: ==Lähteet== ==Aiheesta muualla== Luokka:Alankomaalaiset EU-komissaarit Luokka:Alankomaalaiset europarlamentaarikot Luokka:Alankomaiden ministerit Luokka:Vuonna 1961 syntyneet Luokka:Elävät henkilöt
FS Armide (1867)

Armide oli Ranskan laivaston vuonna 1867 vesillelaskettu puurunkoinen Alma- luokan panssarikorvetti. Alus osallistui 1870-1871 Ranskan–Saksan sotaan, jonka jälkeen se oli Välimerellä ja Kauko-Idässä ennen palveluksesta poistoaan vuonna 1880. Alus tuhoutui maalilaivana vuonna 1886. == Valmistus == Alus tilattiin Rochefortin laivastontelakalta, missä köli laskettiin vuonna 1865. Alus laskettiin vesille 24. huhtikuuta 1867 ja otettiin palvelukseen 20. heinäkuuta 1870.Gardiner, Robert 1860-1905 s. 302 == Palvelus == Alus määrättiin heti valmistuttuaan reserviin Brestissä. Alus otettiin palvelukseen 20. heinäkuuta 1870, jolloin se sijoitettiin Ranskan–Saksan sodassa Itämeren laivueeseen. Laivueen tehtävänä ollut Saksan satamien saarto keskeytettiin 16. syyskuuta ja alukset palasivat Cherbourgiin. Armide poistettiin palveluksesta 1. marraskuuta, mutta se palautettiin palvelukseen jo 21. tammikuuta 1871 estämään Preussin laivaston korvetin SMS Arconan pääsy merelle Lissabonista. Sotatoimien päätyttyä alus siirrettiin Välimerelle, missä se oli aina vuoteen 1873. Alus poistettiin palveluksesta 28. lokakuuta 1873 Toulonissa, minkä jälkeen sen aseistus supistettiin kuuteen tykkiin. Alus palautettiin palvelukseen Lähi-idän laivueen lippulaivaksi 25. elokuuta 1874. Se oli Algerissa 19. syyskuuta 1875 ja alus siirrettiin reserviin joulukuussa 1875 Brestissä. Alus palautettiin palvelukseen vuonna 1877 Kiinan laivueeseen kontra-amiraali Duburquoisin lippulaivaksi ja se lähti Brestistä 17. tammikuuta 1878. Alus vapautti sisaraluksensa Thétiksen tehtävistään 22. tammikuuta 1880 Singaporessa. Armide poistettiin palveluksesta 17. maaliskuuta 1880 Toulonissa ja se poistettiin alusluettelosta 25. lokakuuta 1882. Alus oli tykistömaalina maaliskuussa 1886, jolloin aluksen uppoaminen oli estetty tynnyrein. Alus jätettiin tuuliajolle ja joukko aluksia ampui sitä jopa 5 000 metrin päästä, jonka jälkeen hylky hinattiin takaisin satamaan tutkittavaksi. == Lähteet == * === Viitteet === Luokka:Alma-luokan panssarikorvetit Luokka:Arsenal de Rochefort
Kaarlo Tarkka

Kaarlo Johannes ”Kalle” Tarkka (27. maaliskuuta 1937 Pohjois-Pirkkala – 27. syyskuuta 2020 Tampere) oli suomalainen koripalloilija. Tarkka pelasi miesten SM-sarjassa viisi kautta, kolme Tampereen Kiertäjissä ja kaksi Tampereen Pyrinnössä. == Elämä ja urheilu-ura == Tampereen Kiertäjien kasvatti Tarkka pelasi kasvattajaseurassaan yhteensä kolmella SM-sarjakaudella vuosien 1957–1964 välillä. Vuosina 1964–1966 hän pelasi kaksi kautta SM-sarjaa Tampereen Pyrinnössä. Kauden 1964–1965 Tarkka pelasi uransa parhaalla, 11,6 pisteen keskiarvolla.Urheilumme Kasvot Osa 3 Palloilu, s. 901Kaarlo Tarkka – Suomen Koripalloliitto Nuorempana Tarkka harrasti myös jalkapalloa ja jääkiekkoa. Hän työskenteli liikkeenharjoittajana. Tarkka kuoli Tampereella 83-vuotiaana 27. syyskuuta 2020. == Tilastot == Kausi Joukkue Sarja O PTS PTS YHT 1957 Tampereen Kiertäjät SM-sarja 14 2,9 41 1961 Tampereen Kiertäjät SM- sarja 22 10,6 223 1963–1964 Tampereen Kiertäjät SM-sarja 22 10,3 226 1964–1965 Tampereen Pyrintö SM-sarja 18 11,6 208 1965–1966 Tampereen Pyrintö SM-sarja 17 8,5 144 Yhteensä Yhteensä SM-sarja 93 9,2 852 * O = ottelut, PTS = pistekeskiarvo, PTS YHT = pisteet yhteensä == Lähteet == * * Kaarlo Tarkka Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1937 syntyneet Luokka:Vuonna 2020 kuolleet
Šabaki

Šabaki eli šabak on Irakissa Mosulin kaupungin ympäristössä asuvien šabakien puhuma iranilainen kieli. Se on läheistä sukua zazalle ja guranille. Vuonna 1989 šabakin äidinkielisten puhujien määrän arvioitiin olevan noin . Kieltä kirjoitetaan arabialaisilla kirjaimilla. == Lähteet == Luokka:Iranilaiset kielet Luokka:Irakin kielet
Jaakko Paju

Jaakko Otto "Jaska" Paju (25. heinäkuuta 1936 Tampere – 12. heinäkuuta 2004)Tampereen seurakuntayhtymä, Paju Jaakko Otto, Kalevankankaan hautausmaa, Tampere, osasto 40, luettu hautakivestä, viitattu 25.5.2022 oli suomalainen koripalloilija. Pispalan Tarmon kasvatti Paju pelasi kasvattajaseurassaan kaksi SM-sarjakautta vuosina 1953–1954, jälkimmäisen uransa parhaalla, 14,7 pisteen keskiarvolla. Kauden 1957 Paju pelasi SM-sarjaa Tampereen Kiertäjissä, jonka perustajajäseniin hän kuului. Kaudet 1958 ja 1959 Paju pelasi aiempaa pienemmässä roolissa Helsingin Jyryssä voittaen SM-pronssia kaudella 1958. Kauden 1961 Paju pelasi SM-sarjaa Kiertäjissä.Urheilumme Kasvot Osa 3 Palloilubaskethotel.com Paju työskenteli putkiasentajana. == Lähteet == * * Jaakko Paju baskethotel.com === Viitteet === Luokka:Suomalaiset koripalloilijat Luokka:Vuonna 1936 syntyneet Luokka:Vuonna 2004 kuolleet
Pentti Paju

Pentti Akseli Paju (1. helmikuuta 1929 Tampere – 26. kesäkuuta 2010)Tampereen seurakuntayhtymä, Paju Pentti Aksel, Kalevankankaan hautausmaa, Tampere, osasto 40, viitattu 11.4.2022 oli suomalainen koripalloilija. Pispalan Tarmon kasvatti Paju pelasi kasvattajaseurassaan kolme SM-sarjakautta vuosina 1952–1954, viimeisen uransa parhaalla, 8,2 pisteen keskiarvolla. Kauden 1957 Paju pelasi SM-sarjaa Tampereen Kiertäjissä. Kaudet 1958 ja 1959 Paju pelasi aiempaa pienemmässä roolissa Helsingin Jyryssä voittaen SM-pronssia kaudella 1958. Hän toimi myöhemmin valmentajana Raholan Pyrkivässä.Urheilumme Kasvot Osa 3 Palloilubaskethotel.com Paju työskenteli työmiehenä. == Lähteet == * * Pentti Paju baskethotel.com === Viitteet === Luokka:Suomalaiset koripalloilijat Luokka:Vuonna 1929 syntyneet Luokka:Vuonna 2010 kuolleet
Jussi Rinne

Jussi Rinne on suomalainen aktiiviuransa lopettanut koripalloilija. Rinne pelasi miesten SM-sarjaa Tampereen Kiertäjissä yhteensä kolme kautta vuosien 1957–1964 välillä. Kauden 1963–1964 Rinne pelasi SM-sarjauransa parhaalla, 14,1 pisteen keskiarvolla.baskethotel.com == Lähteet == * Jussi Rinne baskethotel.com === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Goaria

Goaria on Pakistanin Sindhin provinssissa puhuttu indoarjalainen kieli. Sen läheisiä sukukieliä ovat marwari ja radžastani. Goariaa puhui vuonna 2000 äidinkielenään ihmistä. == Lähteet == Luokka:Indoarjalaiset kielet Luokka:Pakistanin kielet
The Judge

The Judge on vuonna 2014 ensi-iltansa saanut David Dobkinin ohjaama draamaelokuva. Sen pääosissa ovat Robert Downey Jr., Robert Duvall, Vera Farmiga, Vincent D'Onofrio, Dax Shepard, Jeremy Strong, Sarah Lancaster ja Billy Bob Thornton. Elokuva sai ensi-iltansa Toronton elokuvajuhlilla 8. syyskuuta 2014. Suomessa ensi-ilta oli 28. marraskuuta 2014. == Näyttelijät == == Vastaanotto == === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Screen Actors Guild Awards Paras miessivuosa Robert Duvall == Lähteet == == Aiheesta muualla == * Luokka:Vuoden 2014 yhdysvaltalaiset elokuvat Luokka:David Dobkinin ohjaamat elokuvat Luokka:Yhdysvaltalaiset draamaelokuvat Luokka:Oikeussalidraamat Luokka:Warner Brosin elokuvat
Timo Juojärvi

Timo Juojärvi (13. kesäkuuta 1935 TampereAamulehti 13.6.2015, B10 – 24. maaliskuuta 2018 Tampere)Kuolinilmoitus, Aamulehti 8.4.2018, s. B16 oli suomalainen soutu-urheiluvaikuttaja, soutaja, koripalloilija ja koripallovalmentaja. Amurin kaupunginosassa liikunnallisen lapsuuden viettänyt Juojärvi harrasti nuoruudessaan soutua, koripalloa ja maastohiihtoa. Hän voitti soudussa useita Suomen mestaruuksia, muun muassa Tampereen ensimmäisen yleisen sarjan Suomen mestaruuden yhdessä parinsa Erkki Nykäsen kanssa vuonna 1960. Koripalloa hän sekä pelasi että valmensi miesten pääsarjatasolla. == Koripallo == Koripallosta Juojärvi innostui saatuaan lahjaksi hieman tavallista suuremman kumipallon, jota hän alkoi heittää kotikorttelinsa huoltorakennuksen nuohoojaa varten tehtyjen tikkaiden rautaiseen lenkkiin. Juojärvi pelasi koripalloa Tampereen Kiertäjissä yhteensä kolme SM-sarjakautta vuosina 1957–1964 parhaimmillaan 6,4 pisteen keskiarvolla. Kauden 1961 Juojärvi toimi myös Kiertäjien päävalmentajanahttp://www.basket.fi/sarjat/joukkueet/joukkue/?team_id=41973&season;_id=14143&league;_id=4 .Timo Juojärvi – Suomen Koripalloliitto == Soutu == Juojärvi toimi tamperelaisen soutuseura Takon Soutajien seura-aktiivina ja Suomen Soutuliiton toimissa. Ansioistaan hänelle myönnettiin vuonna 2008 Liikuntakulttuurin ja urheilun kultainen ansioristi.http://www.takonsoutajat.fi/ansiomerkit.htm http://www.minedu.fi/OPM/Tiedotteet/2008/02/liikunnan_ansiomerkit.html?lang=fi Juojärvi oli mukana muun muassa Hatanpään soutukeskuksen suunnittelussa ja rakentamisessa, Kaukajärven soutustadionin perustamisessa ja Tampereella järjestettyjen lajin nuorten ja aikuisten arvokisojen taustavaikuttajana. == Perhe == Juojärvi teki työuransa muun muassa Suomen Trikoolla, missä hän kiinnostui soudusta, Roihun Kenkätehtaalla ja Takolla josta eläköityi. Hänen perheeseensä kuuluivat Lea-vaimo ja kaksi lasta. Lapsista Tero-poika kilpaili soudussa ja Eevastiina-tytär pelasi koripalloa. Juojärvi kuoli 82-vuotiaana 24. maaliskuuta 2018.Aamulehti 15.4.2018 == Lähteet == * * * Timo Juojärvi Suomen Koripalloliitto === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Suomalaiset soutajat Luokka:Suomalaiset urheiluvaikuttajat Luokka:Vuonna 1935 syntyneet Luokka:Vuonna 2018 kuolleet